Mihai Popșoi: Chișinăul va fi interfața în relația cu Bruxellesul. Ulterior, noi vom comunica ceea ce vom considera important așa-ziselor autorități de la Tiraspol
Autoritățile sunt în proces de definitivare a unui format prin care Chișinăul să informeze administrația de la Tiraspol despre etapele de negociere și cerințele impuse de UE. Declarația a fost făcută astăzi de către ministrul de Externe, Mihai Popșoi, în cadrul unui club de presă. Oficialul a subliniat importanța procesului de racordare la standardele comunitare a agenților economici din stânga Nistrului, așa încât cetățenii de acolo să poată beneficia de oportunitățile care se deschid în procesul de integrare europeană, transmite Radio Chișinău.